Legal Document

Category: 36

Text:
32. ΑΝΑΓΚ. ΝΟΜΟΣ υπ’ αριθ. 446 της 12/14 Ιουν.1968 (ΦΕΚ Α΄ 130) Περί τροποποιήσεως και συμπληρώσεως φορολογικών και άλλων τινών διατάξεων. Άρθρ.1.-1.Το κατά την διάταξιν της παρ. 5 του άρθρ. 59 του Ν.Δ. 3323/1955, ως προσετέθη δια της παρ. 1 του άρθρ. 2 του Α.Ν. 63/1967, προβλεπόμενον ποσοστόν βεβαιώσεως 40% επί του αμφισβητουμένου φόρου εισοδήματος, ορίζεται εις 20%. (Ανωτ. σελ. 171). 2.Το ούτω βεβαιούμενον ποσόν εισπράττεται εις οκτώ μηνιαίας δόσεις, της πρώτης καταβαλλομένης εντός του επομένου από της βεβαιώσεως μηνός και συμψηφίζεται προς τον βάσει της αποφάσεως του Πρωτοβαθμίου Φορολογικού Δικαστηρίου καθορισθέντα φόρον, το δε τυχόν επί πλέον βεβαιωθέν κατά τ’ ανωτέρω, ποσόν φόρου εκπίπτεται ή επιστρέφεται κατά περίπτωσιν. Άρθρ.2.-1.Το υπό της παρ. 1 του άρθρ. 4 του Α.Ν. 142/1967 προβλεπόμενον ποσοστόν βεβαιώσεως 40% επί του αμφισβητουμένου φόρου ορίζεται εις 20%. (ανωτ. σελ. 194,21). 2.Αι υπό της παρ. 2 του άρθρ. 4 του Α.Ν. 142/1967 προβλεπόμεναι τέσσαρες διμηνιαίαι δόσεις καταβολής του φόρου ορίζονται εις οκτώ. 3.(Προστίθεται παρ. 4 εις άρθρ. 4 Α.Ν. 142/1967, ανωτ. σελ. 194,21). Άρθρ.3.-1.Τυχόν καταβληθέντα ποσά μέχρι της ενάρξεως της ισχύος του παρόντος κατ’ εφαρμογήν των τροποποιουμένων δια των άρθρ. 1 και 2 του παρόντος διατάξεων δεν επιστρέφονται ούτε συμψηφίζονται προ της οριστικής βεβαιώσεως ή εκκαθαρίσεως του φόρου. 2.Οφειλαί βεβαιωθείσαι κατ’ εφαρμογήν των τροποποιουμένων δια του παρόντος διατάξεων υπολογίζονται και επαναβεβαιούνται κατά τους όρους των διατάξεων του παρόντος Νόμου. Άρθρ.4.-(Ερμηνεύεται το άρθρ. 21 Α.Ν. 239/1967, ανωτ. σελ. 194,26). Σελ. 194,28(γ) Τεύχος Η61-Σελ.46 27.Β.ε.32 Φόρος Εισοδήματος Φυσικών και Νομικών προσώπων